Barry White
Barry White, 12.9.1944-4.7.2003, amerikansk sanger, musiker, komponist, arrangør og producer. Barry White havde haft en længere karriere som soulproducer, da han i 1973 albumdebuterede med I've Got So Much to Give. 
Hans karakteristiske dybe stemme på en soul- og discobaggrund gav en lang række hits i 1970'erne. 
Barry Whites popularitet faldt noget i 1980'erne, men han fortsatte med at udsende talrige plader, og omkring 2000 fik han et popularitetsmæssigt comeback.